CELEX: C2007/020/59
Language: el
Date: 2007-01-27 00:00:00
Title: Υπόθεση F-139/06: Προσφυγή της 11ης Δεκεμβρίου 2006 — Kurrer κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/39
            
         Προσφυγή της 11ης Δεκεμβρίου 2006 — Kurrer κατά Επιτροπής
   (Υπόθεση F-139/06)
   (2007/C 20/60)
   Γλώσσα διαδικασίας: γαλλική
   Διάδικοι
   
      Προσφεύγων: Christian Kurrer (Watermael-Boitsfort, Βέλγιο) (Εκπρόσωποι: S. Orlandi, A. Coolen, J.-N. Louis και E. Marchal, avocats)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής να διορίσει τον προσφεύγοντα δόκιμο υπάλληλο, από 1ης Απριλίου 2006, κατά το μέτρο που η απόφαση αυτή καθορίζει την κατάταξή του στον βαθμό A*6, κλιμάκιο 2, χωρίς διατήρηση των μορίων προαγωγής που είχε συγκεντρώσει ως έκτακτος υπάλληλος
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Στις 16 Ιανουαρίου 2004, ο προσφεύγων προσελήφθη στην Επιτροπή ως έκτακτος υπάλληλος της Γενικής Διεύθυνσης «Έρευνα» με βαθμό Α7. Ως επιτυχών του γενικού διαγωνισμού COM/A/3/02, που δημοσιεύθηκε στις 25 Ιουλίου 2002, με αντικείμενο την κατάρτιση εφεδρικού πίνακα προσλήψεως κύριων υπαλλήλων Α7/Α6, διορίστηκε δόκιμος υπάλληλος με βαθμό Α*6.
   Έχοντας υπόψη τη δέσμευση της Επιτροπής να επεκτείνει τα αποτελέσματα τυχόν ακυρωτικής δικαστικής αποφάσεως σε όλες τις εκκρεμείς υποθέσεις που αφορούν το άρθρο 12 του παραρτήματος XIII του ΚΥΚ, ο προσφεύγων προβάλλει μόνον παραβίαση της αρχής της ισότητας και της απαγορεύσεως των διακρίσεων σε σχέση με τους παλαιότερους συναδέλφους του, επίσης εκτάκτους υπαλλήλους στη Γενική Διεύθυνση «Έρευνα» και επιτυχόντες εσωτερικών διαγωνισμών, οι οποίοι συνάδελφοι διατήρησαν, κατά τη μονιμοποίησή τους, τόσο την κατάταξή τους σε βαθμό όσο και τα μόρια προαγωγής που είχαν συγκεντρώσει.
   Επικουρικώς, ο προσφεύγων προβάλλει επιπλέον ότι το άρθρο 5, παράγραφος 4, του παραρτήματος XIII του ΚΥΚ είναι παράνομο κατά το μέτρο που παραβιάζει την προαναφερθείσα αρχή, καθώς και την αρχή της αναλογικότητας.